Rikunarita-ORG/Wikinium huggingface dataset:
# De britiske Leewardøyene

| De britiske Leewardøyene |
| --- |
| British Leeward Islands |
|  |
| Grunnlagt | 1671 |
| Opphørt | 1960 |
| Hovedstad | Saint John's på Antigua  |
| Areal | 1 041 kvadratkilometer |
| Styreform | Koloni |
| Statsoverhode | Storbritannias monark |
| Offisielle språk | Engelsk |
| Eksisterte | 1671–1960 |
|

---

De britiske Leewardøyene på Commons |

**De britiske Leewardøyene** var en britisk koloni i Vestindia som eksisterte fra 1671 til 1960. Kolonien bestod av øyene Antigua, Barbuda, De britiske Jomfruøyer, Montserrat, Saint Kitts, Nevis, Anguilla og Dominica (til 1940).

De britiske Leewardøyene eksisterte som koloni i perioden fra 1671 til 1816 og deretter igjen fra 1833 til 1960. I perioden mellom 1816 og 1833 ble De britiske Leewardøyene delt mellom Antigua-Barbuda-Montserrat og Saint Christopher-Nevis-Anguilla-Jomfruøyene. De britiske Leewardøyene ble etterfulgt av Den vestindiske føderasjonen i 1958, mens De britiske Jomfruøyer ble igjen i kolonien til den opphørte i 1960.

Kolonien var kjent som **Den føderale kolonien Leewardøyene** fra juni 1871 til 1956 og **Territoriet Leewardøyene** fra 1. juli 1956 til 1. januar 1960.

## Nasjoner og territorier

Flere av de britiske koloniene i Karibien fikk selvstendighet i annen halvdel av 1900-tallet, og de tidligere koloniene utgjør nå disse nasjonene og områdene:

### Selvstendige

* Dominica (uavhengig 1978)
* Antigua og Barbuda (uavhengig 1981)
* Saint Kitts og Nevis (uavhengig 1983)

### Britiske territorier

* Montserrat
* De britiske Jomfruøyer
* Anguilla

## Eksterne lenker

* (en) Worldstatesmen.org: Artikkel om Leewardøyene

Autoritetsdata
# Traktatstatene

|  |
| --- |
| **إمارات الساحل المتصالح Traktatstatene** |
|

|  |  |  |
| --- | --- | --- |
| ↓ | **1820–1971** |  → |

 |
|  Traktatstatsrådets flagg |
| Plasseringa til Traktatstatene |
| **Hovedstad** | *Ikke spesifisert* |
| **Språk** | Arabisk |
| **Religion** | Islam |
| **Styreform** | Protektorat |
| **Historisk periode** | Victoriatiden |
|  - *General Maritime Treaty* | 1820 |
|  - *Perpetual Maritime Truce* | 1853 |
|  - Traktatstatsrådet | 1952 |
|  - Protektoratet avviklet | 1. desember 1971 |
|  - De forente arabiske emirater stiftet | 2. desember 1972 |
|

|  |  |
| --- | --- |
| **Forgjenger** | **Etterfølger** |
|

|  |  |
| --- | --- |
|  | Abu Dhabi |
|  | Ajman |
|  | Dubai |
|  | Sharjah |
|  | Umm al-Qaiwain |
|  | Emiratet Nedsjd |

 |

|  |  |
| --- | --- |
| De forente arabiske emirater |  |

 |

 |
| **I dag en del av** |  De forente arabiske emirater |

**Traktatstatene** (engelsk: *Trucial States*; arabisk: إمارات الساحل المتصالح‎ *Imārāt as-Sāhal al-Matṣālaḥ*), også kjent som «Traktatkysten» (engelsk: *Trucial Coast*), «Traktat-Oman» (engelsk: *Trucial Oman*), «Traktatstatene ved Omans kyst» (engelsk: *Trucial States of the Coast of Oman*), og «Traktatsjeikdømmene» (engelsk: *Trucial Sheikhdoms*), var en fellesbetegnelse for sju selvstendige emirater mellom Den persiske bukt og Omanbukta.

Området var tidligere kjent som «Piratkysten», men området fikk et nytt navn etter at sjeikdømmene inngikk en mer omfattende avtale med britiske myndigheter i 1855, der de garanterte en «evig våpenhvile» med Storbritannia, som forsøkte å beskytte handelen fra India mot sjørøveri i Persiabukta. Storbritannia, gjennom sin administrasjon i Britisk India, inngikk avtaler med sjeikdømmene som i praksis førte til at disse ble britiske protektorater og traktaten etablerte statene som et uformelt britisk protektorat fra 1820 helt til 2. desember 1971, da de syv sjeikdømene ble selvstendige. Seks av disse (Dubai, Abu Dhabi, Sharjah, Ajman, Umm al-Qaiwain og Fujairah) kom til å grunnlegge De forente arabiske emirater. Det syvende sjeikdømmet – Ras al-Khaimah – sluttet seg til føderasjonen to måneder senere, den 10. februar 1972.

## Se også

* De forente arabiske emiraters historie

## Referanser

## Eksterne lenker

* (en) Trucial States – kategori av bilder, video eller lyd på Commons
# Salg

Selgere kan ha et stort lager av varer.
**Salg** er å levere en vare eller tjeneste, til en avtalt pris og dermed flytte eiendomsretten til varen fra selgeren til kjøperen. Levering mot betaling er en juridisk regulert transaksjon.

Adopsjonsprosessen som fører frem til salg beskrives slik i markedsteorien: Oppmerksomhet, interesse, prøve, adopsjon. Teorien beskriver det engasjementet som skjer fra selgerens og kjøperens side før kjøperen tar sin beslutning.

I salgsarbeid inngår[*trenger referanse*]

* produktkunnskap - det selgeren kan fortelle om produktet
* positiv mental innstilling
* salgsteknikk

## Mersalg

Mersalg er et salg til en kunde utover det kjøpet kunden hadde planlagt.

Dersom en kunde for eksempel skal bestille pizza for hjemlevering vil de sannsynligvis bli spurt om de vil ha med brus, dressing, ekstra ost eller et DVD-tilbud. Mersalg kan utgjøre store økonomiske gevinster og i mange tilfeller kanskje doble det planlagte kjøpet. Selgere blir derfor opplært og drillet i hvordan de enklest kan utføre enda et salg og det er ikke uvanlig å ha konkurranser blant selgere hvor de kan vinne premier eller få provisjon av mersalget for å motivere dem til å selge mer. En god selger kan dermed øke inntjeningen for en bedrift.

## Metoder

Salg kan foregå ved personlig kontakt, via postordre, gjennom salgsautomater eller over internett. Andre salgsmetoder inkluderer:

* Agent salg
* Business-to-Business (B2B) – salg i formatet «business-to-business» (B2B) overstiger vanligvis salg i formatet «business-to-consumer» (B2C). Ofte ligger kompleksiteten i nært samarbeid mellom to selskaper for å identifisere problemer, finne løsninger og støtte ettermarkedstjenester. På grunn av denne kompleksiteten oppstår behovet for å administrere forholdet mellom kjøpende og selgende organisasjoner, for eksempel ved bruk av relasjonsmodeller som Peter Chevertons modell og stakeholder-kartet til Anderson, Bryson og Crosby.
* Kanalbasert salg er en indirekte salgsmodell som skiller seg fra direkte salg. Kanalbasert salg er en måte for selgere å nå B2B- og B2C-markedene gjennom distributører, forhandlere eller forhandlere med merverdi (VAR).
* Direkte salg, som forutsetter personlig kontakt
* Elektronisk
* Proformasalgs
* Anbudsforespørsel – en invitasjon til leverandører om å gi tilbud på et spesifikt produkt eller en tjeneste via anbud; anbudsforespørsler er vanligvis en del av en kompleks salgsprosess, også kjent som «bedriftssalg».

Automatisering av salg innebærer bruk av teknologi og programvare for å automatisere repeterende salgsoppgaver. Det optimaliserer salgsprosessen og ledelse av muligheter.

Salgstrening er individuell coaching utført av høyt presterende salgsspesialister og konsulenter sammen med selgere, ledere og beslutningstakere. Denne prosessen innebærer å overføre kunnskap, ferdigheter og evner som er nødvendige for å forbedre salgseffektiviteten. I motsetning til salgstrening er salgstrening som regel individuelt og kontinuerlig arbeid.

## Se også

* Tilbud
* Salgsmøte

## Referanser

Denne artikkelen er en **spire**. Du kan hjelpe Wikipedia ved å utvide den.
# Jino

**Jino** eller **jinuo** (kinesisk: 基诺族, pinyin: *Jīnuòzú*) er ett av de mindre av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 20.899 av dem i Kina, for det meste, over 98 % av dem, i provinsen Yunnan.

## Eksterne lenker

* The Jino ethnic minority (kinesisk regjeringsside)
# Pokhara

Pokharas beliggenhet i Nepal
Utsikt over Pokhara nordover fra Verdensfredsstupaen.
**Pokhara** (nepali पोखर) er Nepals nest største by. Folketallet var i 2005 anslått til 186 410.[*trenger referanse*]

Byen ligger i distriktet Kaski, *Gandaki sone*, der den er disktriktshovedkvarter i Kaski og sonehovedkvarter i *Vestregionen*. Pokhara-dalen, som har ei utstrekning på 124 km², ligger i en dal i 900 meters høyde, og har et subtropisk klima.

Historisk var Pokhara hovedstad i staten Kaski, som på 1600-tallet var en av de sterkeste blant Chaubisi Raya, de 24 kongedømmer som fantes i denne delen av landet. Pokhara var et viktig sentrum på en av handlelsveiene mellom India og Tibet. Men da gamlebyen brant i 1949 gikk alle viktige historiske bygninger tapt.

Hovedseverdigheten er den vakre Phewa Thal, *Pokhara-sjøen*, og ellers den storslagne beliggenheten midt fjellheimen, som er dominert av den 6 977 meter høye dobbelttoppen Maccapucchare (*Fiskehalefjellet*).

Pokhara er et viktig sentrum for turismen i Nepal, og et utgangspunkt for turer bl.a. til Annapurna. Den ligger 210 km vest for Katmandu langs riksveien Prithvi Rajmarg.
# Utaskjærs

*For den norske TV-serien, se Offshore (TV-serie)*
**Utaskjærs** vil si å befinne seg til havs. Begrepet er også kjent ved det engelske navnet **offshore** og er ofte brukt i tilknytning til oljerelatert virksomhet til havs. Sistnevnte begrep er tatt opp i norsk språk med tilsvarende betydning, men om Norsk språkråd anbefaler det norske alternativet utaskjærs.

## Bruk

Offshore finner vi ofte i sammensetninger, eksempel:

* Offshore-teknologi (teknologi for oljeindustrien)
* Offshore-ansatte (ansatte i oljeindustrien som arbeider på innretninger til havs)
* Offshore-drift (drift av utstyr i produksjonsprosesser til havs)
* Offshore-industri (den delen av oljeindustrien som foregår til havs)
* *Offshore* var også navnet på en såpeserie som gikk på NRK1 på 1990-tallet. (TV)
* Offshore Race – konkurranse mellom hurtigbåter.

Offshore kan også brukes om selskaper eller andre finansielle innretninger som befinner seg i jurisdiksjoner utenfor landet hvor innretningens deltakere befinner seg. Ofte gjelder dette innretninger registrert i skatteparadiser som inngår i strukturer for lovlig skatteplanlegging eller ulovlig skatteunndragelser. Det kan diskuteres hvorvidt Norsk internasjonalt skipsregister er en slik innretning da virksomhet fordelaktig kan registreres her for å unngå skatter eller bestemmelser ved normal registrering og om registeret er iverksatt for å konkurrere mot registrering under andre bekvemmelighetsflagg.

I andre sammenhenger kan offshore brukes for å henvise til tjenester/produkter som er produsert i land utenfor Europa. I liknende situasjoner innad i Europa brukes ofte "Airshore" som beskrivelse.

## Se også

* Class One, en utaskjærs båtreserklasse
* Oljefelt
* Petroleum

Denne artikkelen er en **spire**. Du kan hjelpe Wikipedia ved å utvide den.
# Datamodell

En **datamodell** beskriver data innenfor et fastlagt anvendelsesområde. Dette kan for eksempel være innen produksjon, regnskap eller også data fra en hel virksomhet. Datamodellen beskriver både de forskjellige data og hvordan disse forholder seg til hverandre, og den blir benyttet av virksomheter og private for å holde orden på informasjon, tabeller, system og liknende.

Innen informatikk, særlig ved utvikling av informasjonssystemer, brukes datamodeller til å finne og fastlegge strukturen til de data som skal behandles i slike system. Slike modeller blir ofte realisert som databaseskjema i relasjonsdatabaser.

Datamodeller blir opprettet trinnvis, der hvert trinn bygger på det forrige:

1. Semantisk datamodell: denne er uavhengig av en eventuell implementasjon. Her brukes for eksempel et ER-diagram eller et UML-diagram for å modellere de objektene fra den virkelige verden som skal avblldes i en database sammen med relasjonene mellom disse objektene.
2. Logisk datamodell: Den semantiske datamodellen blir avbildet ved å benytte de reglene som er fastlagt i det databasesystemet som skal brukes, for eksempel i henhold til den relasjonale datamodellen, der alle data legges i tabeller.
3. Fysisk datamodell: Her blir tekniske detaljer som er nødvendig for drift av databasen fastlagt, som for eksempel indeksering av tabellene. Disse detaljene er ikke synlig for brukerne.